173 
(0,1—0,005 9/0). For disse Stoffer alene er han gaaet nærmere ind 
paa Betingelserne og har paavist, at Antheridiedannelsen og Oogonie- 
dannelsen fremmes stærkt ved Tilsætning af uorganiske Salte, specielt 
Fosfater. Naar Oogoniedannelsen i. saadanne Opløsninger optræder 
uden at være ledsaget af Sporangiedannelse, kommer det ifølge 
Klebs af, at Concentrationsgrænsen for Organernes Optræden ligger 
højere for Oogoniedannelsen end. for Sporangiedannelsen. Desuden 
spiller Næringssubstansens kemiske Karakter en vigtig Rolle"). 
II. Saprolegnia mixta de Bary. 
Da jeg begyndte "disse Undersøgelser, var det mit Ønske at 
lære Forholdene at kende først hos Klebs's Art; de første Forsøg, 
jeg refererer, er derfor gjort med Saprolegnia mixta. Da jeg 
senere har haft andre miæta-Former i Kultur, ved jeg nu, at det 
ikke er den samme Form, som Klebs benyttede. Den anvendte 
Årt er fremdraget af Materiale fra Varnabækken ved Aarhus (8. 9. 
03) og er holdt i Kultur i halvandet Aar. Artens -Renhed sikredes 
ved gentagne Isoleringer af en enkelt Hyfe fra en zoosporefri Kultur. 
3 Rækker af Kulturer blev holdt vedlige: 1) Renkulturer påa 
5?/o Gelatine med Kødextrakt i Petriskaale, 2) Renkulturer paa 
— Ærtedekokt (10 gr. Ærter til 300 gr. Vand) i Nielsens Flasker, 
3) Raakulturer paa fast Substrat. De to første Kulturrækker holdt 
sig i vegetativ Tilstand. Raakulturerne fandt Sted paa Urglas; det 
giver den Fordel, at Kulturen kan følges mikroskopisk under dens 
Udvikling; som Substrat anvendtes ved denne Art mest Myreæg; dens 
Væxt er undersøgt paa forskelligt animalsk og vegetabilsk Materiale: 
Myreæg, Melorm, koaguleret Æggehvide, Gelatine, Frø af Hør, 
Hamp og Kanariegræs, Nøddekærne, Frugtkød og Bark af Hvidtjørn. 
Den kraftigste Vækst méd rig "Oogoniedannelse fandt Sted paa de 
olierige Frø. Ved senere Dyrkning af andre Arter er næsten altid 
Stykker af Hampefrø anvendt og har vist sig som et fortræffeligt 
Substrat for de allerfleste Saprolegniaceer. Myreægskulturerne af 
1) Sammesteds p. 587. 
